laion/Wikipedia-Exotic huggingface dataset:
בינג

האם התכוונתם ל... בינג (מנוע חיפוש) – מנוע חיפוש אינטרנטי בינג (סדרת ילדים) – סדרת אנימציה אמריקאית לילדים בערוץ הופ! ובערוץ לולי צפיית בינג' – צפיית רצף; צפייה בסדרות טלוויזיה במשכי זמן ארוכים וברצף. אישים בשם זה: אברהם בינג – רבה הראשי של מדינת וירצבורג ג'וליאן בינג – קצין בכיר בצבא הבריטי ג'ון בינג – אדמירל בריטי גרטרוד בינג – היסטוריונית של האמנות ופילוסופית יהודייה דייב בינג – ראש העיר של דטרויט וכדורסלן עבר אמריקאי צ'נדלר בינג – דמות בסדרת הטלוויזיה חברים מאיר בינג – מנכ״ל האוניברסיטה הפתוחה
ועדת ששינסקי

האם התכוונתם ל... ועדת ששינסקי (מס הכנסה) ועדת ששינסקי (חוק הנפט) ועדת ששינסקי 2
מייקל ונדן

מייקל "מייק" וינסנט ונדן (באנגלית: Michael "Mike" Vincent Wenden; נולד ב-17 בנובמבר 1949) הוא שחיין עבר מאוסטרליה. אלוף אולימפי בעל 4 מדליות מהן 2 מזהב ושיאן העולם במשחה היוקרתי ל-100 מטר חופשי. ונדן נולד בסידני ניו סאות' ויילס. באולימפיאדת מקסיקו סיטי (1968) זכה ונדן ב-4 מדליות מהן 2 זהב. מדליות זהב במשחה היוקרתי ל-100 מטר חופשי בשיא עולם חדש של 52.2 שניות, לפני שיאן העולם היוצא קן וולש (52.8 שניות) ומארק ספיץ (53.0 שניות) שניהם מארצות הברית, במשחה ל-200 מטר חופשי בשיא אולימפי חדש של 1:55.2 דקות, לפני דון שולנדר שיאן העולם שלא נוצח במשך 5 שנים (1:55.8 דקות) וג'ון נלסון (1:58.1 דקות) שניהם מארצות הברית, מדליית כסף במשחה שליחים 4x200 מטר חופשי בתוצאה של 7:53.7 דקות, אחרי ארצות הברית (7:52.3 דקות) ולפני ברית המועצות (8:01.6 דקות) ומדליית ארד במשחה שליחים 4x100 מטר חופשי בתוצאה של 3:34.7 דקות, אחרי ארצות הברית שקבעה שיא עולם חדש של 3:31.7 דקות וברית המועצות (3:34.2 דקות). בנוסף, הוא סיים במקום רביעי במשחה שליחים 4x100 מטר מעורב בתוצאה של 4:00.8 דקות, את משחה החופשי הוא שחה בזינוק שליחים בתוצאה של 51.4 שניות. באולימפיאדת מינכן (1972) לא הצליח ונדן להגן על תואריו, את מקומו תפס השחיין היהודי מארצות הברית ספיץ. הוא סיים במקום רביעי במשחה ל-200 מטר חופשי בתוצאה של 1:54.40 דקות, במקום חמישי במשחה ל-100 מטר חופשי בתוצאה של 52.41 שניות, במקום חמישי במשחה שליחים 4x200 מטר חופשי 7:48.66 דקות ובמקום 9 במשחה שליחים 4x100 מטר חופשי בתוצאה של 4:00.16 דקות. באליפות העולם בשחייה שנערכה בבלגרד לשעבר יוגוסלביה בשנת 1973 זכה ונדן בשתי מדליות. מדליית כסף במשחה שליחים 4x200 מטר חופשי בתוצאה של 7:43.65 דקות, אחרי ארצות הברית שקבעה שיא עולם חדש של 7:33.22 דקות ולפני מערב גרמניה 7:43.68 דקות ובמדליית ארד במשחה ל-100 מטר חופשי בתוצאה של 52.22 שניות, אחרי ג'ים מונטגומרי מארצות הברית (51.70 שניות) ומישל רוסו מצרפת 52.08 שניות. ונדן זכה להיות אחד משמונת הספורטאים האוסטרלים שהובילו את הדגל האולימפי באצטדיון באולימפיאדת סידני (2000). בסך הכל שבר ונדן 6 שיאי עולם חדשים בשחייה. בשנת 1979 זכה ונדן להכלל בהיכל התהילה הבינלאומי של השחייה. התפתחות שיא העולם במשחה ל-100 מטר חופשי מדיה וקבצים בנושא מייקל ונדן בוויקישיתוף מייקל ונדן, באתר olympedia.org מייקל ונדן, באתר Swimrankings MICHAEL WENDEN (AUS) - 1979 Honor Swimmer, באתר International Swimming Hall of Fame
השועלים

השועלים היא קומדיית מצבים ישראלית ששודרה ב-yes. הסדרה עלתה לשידור ב-12 בדצמבר 2010. באוקטובר 2011 הכריזה yes כי הסדרה בוטלה ולא ישודרו פרקים נוספים. בינואר 2012 נקנסה yes במאה אלף ש"ח, מפני ששיבצה את הסדרה המוגבלת מגיל 14 בערוץ ניקלודיאון המיועד לגילאי 7–13. הסדרה עוסקת בארבעה חברים בתחילת שנות העשרים לחייהם, העובדים בסניף קטן של רשת מזון מהיר בשם פנקייק. בשעות שאחרי העבודה עמלים הארבעה על יצירת סדרת סרטי אימה אינטרנטיים בעלות נמוכה. שלושה מהגיבורים הם חברים מילדות, המפצים על עליבות חייהם בצלילה אל עולם הדמיון של סרטי האימה. חייהם משתנים כאשר לעבודה בפאנקייק מצטרפת מלצרית חדשה בשם אלי, התובעת מהם לשתפה בסדרת סרטי האימה. אלי-אלישבע שרון (יעל גרובגלס) – מלצרית צעירה ועיקשת, מעט טומבוי. תמיד תשיג את מטרתה, ומופיעה לצד דן דן בסרטי האימה. דן דן- דן יוגב (מיכאל אלוני) – הנאה שבחבורת הצעירים וכוכבם הראשי של סרטיהם. מלצר במסעדה, בעל ביטחון עצמי גבוה, מעט גאה ורודף שמלות. גבע- גבע בר שישת (שלומי ברטונוב) – מנהל הארט בסרטי האימה והטבח במסעדה. מוזר ומצחיק. חלק מצוות "גבע ושמוקלר". שמוקלר- איתי שמוקלר (דוד שאול) – התסריטאי הנבון והמגושם שבחבורת הצעירים והטבח במסעדה, מפסידן ובתול נצחי. חלק מצוות "גבע ושמוקלר". מנחם (קובי מאור) – מנהל הסניף נטול חוש ההומור של Fאנקייק. "השועלים", במיזם "אישים" לתיעוד היצירה הישראלית אמילי גרינצווייג‏, yes היא הזוכה הגדולה בפרומקס, באתר וואלה, 3 ביולי 2011 פז חסדאי‏, טפשת נפוצה: על "השועלים", באתר וואלה, 13 בדצמבר 2010
ספרי זוטא במדבר

ספרֵי זוטא במדבר הוא מדרש הלכה על ספר במדבר, שרובו אבד, ושוחזר בעיקר מתוך ציטוטים במקורות משניים. זהו מדרש מקביל למדרש הנפוץ יותר, ספרי במדבר. בעוד שספרי במדבר הוא מדבי רבי ישמעאל, הרי שספרי זוטא הוא ענף מיוחד של דבי רבי עקיבא. בשנים האחרונות גילה מנחם כהנא שרידים של מדרש בעל מאפיינים דומים על ספר דברים, וכינה אותו ספרי זוטא דברים. "זוטא" פירושו "קטן", אך כנראה הכינוי הזה למדרש בפי הראשונים אינו מתייחס לגודלו (כפי הנראה אורכו היה דומה לספרי במדבר), אלא לנדירות תפוצתו. המדרש שוחזר בעיקר מתוך מובאות בילקוט שמעוני (בשם "זוטי"), ובמדרש הגדול (באופן סתמי). החוקרים זיהו בחיבור זה מאפיינים ייחודיים, שאינם זהים לרגיל במדרשים מדבי רבי עקיבא, שאליהם הוא שייך באופן כללי. כך לדוגמה, המשנה המצוטטת אצלו כמעט תמיד אינה זהה לנוסח משנתנו, בשונה מהרגיל אצל דבי רבי עקיבא. גם המינוחים אינם זהים תמיד לרגיל באותו בית מדרש. שאול ליברמן סבר שעורך המדרש היה ממתנגדי בית רבי יהודה הנשיא (רבי), ומסיבה זו רבי אינו מוזכר במדרש זה כלל, וגם משנת רבי אינה מצוטטת כפי שהיא. מלומדים מאוחרים יותר הטילו ספק במוצקות טענה זו, וסבורים שאין לדעת מעבר לכך שמדובר בסוג מסוים של בית מדרש בתוך "דבי רבי עקיבא". ענת‏ רייזל‏, "ספרי זוטא במדבר", בלקסיקון מבוא למדרשים‏, עמ' 77; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר" ספרי וספרי זוטא במדבר, מהדורת רח"ש הורביץ, באתר היברובוקס ספרי זוטא עם פירוש אמבוהא דספרי חלק ראשון, לרבי יעקב זאב יוסקוביץ, באתר היברובוקס חלק שני, באתר היברובוקס ספרי זוטא עם פירוש ספירי אפרים, לרבי אפרים זאב גרבוז, באתר היברובוקס ענת רייזל, ספרי זוטא במדבר, באתר "מחלקי המים".
ספרי זוטא דברים

ספרי זוטא דברים הוא מדרש הלכה אבוד ששוחזר על ידי מנחם כהנא על פי מובאות בכתבי הקראי ישועה בן יהודה, ובמעט חיבורים אחרים. כהנא כינה את הספר "ספרי זוטא", מתוך הדמיון במאפייניו לספרי זוטא במדבר, כאסכולה מדרשית מיוחדת בתוך דבי רבי עקיבא. מדרש זה מקביל לספרי דברים ששייך ל"דבי רבי עקיבא" הרגיל, וכן למכילתא דברים השייכת לדבי רבי ישמעאל. ענת‏ רייזל‏, "ספרי זוטא דברים", בלקסיקון מבוא למדרשים‏, עמ' 95; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר" מנחם כהנא, ספרי זוטא דברים: מובאות ממדרש תנאי חדש, הוצאת מאגנס, ירושלים, תשס"ג. ספרי זוטא דברים, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
טורפדו בנגלור

טורפדו בנגלור הוא מתקן לפריצת מעבר בשדה מוקשים ובסבך גדרות תיל. המתקן בנוי מצינור הניתן להארכה ומכיל מטעני נפץ. הוא מיועד לשמש אמצעי לטיהור ופינוי שדות מוקשים, גדרות תיל ומכשולי קרקע נוספים. השימוש בו מאפשר למפעיל לפרוץ מכשול תוך מניעה מחשיפה לאש האויב. הוא נקרא גם מוקש בנגלור או בנגלור. הטורפדו הומצא בשנת 1912 על ידי סרן בריטי בשם מקלינטוק (McClintock), ששירת במחוז בנגלור שבהודו במסגרת חיל ההנדסה הבריטי. הרקע לפיתוח היו מלחמת הבורים בדרום אפריקה ומלחמת רוסיה–יפן. הרעיון שלו היה לאפשר פריצת מעבר בשדה מוקשים ללא הסתכנות של איש ההנדסה ולגרום לפיצוץ ממרחק של לפחות שלושה מטרים. הבנגלור בנוי ממספר יחידות של צינור מתכת בקוטר של 2.5 אינצ'ים (כ־65 מ"מ) ובאורך של 1.5 מטר כל אחת. חומר הנפץ נמצא בקצהו של כל מקטע. בקצה הקדמי של כל צינור נמצא מטען חומר הנפץ. כל צינור מסתיים בשרוול עם הברגה שהתחבר לחלק הבא. פיצוץ הבנגלור מטהר מעבר בשדה מוקשים, בסבך גדרות תיל, או שילוב של השניים. הפיצוץ יוצר מעבר ברוחב של מטר אחד לערך, ובאורך מרבי של 15 מטר. מלחמת העולם הראשונה התאפיינה בלחימה סטטית. על המחפורות הקדמיות הגנו גדרות תייל דוקרני, ברוחב מטרים רבים. גדרות אלה היוו מכשול בלתי עביר לחיילי הרגלים וקשה ביותר לטנקים הראשונים ולכל רכב כלשהו. הבנגלור היה אמצעי פשוט ויעיל לפריצת מעברים דרך אותן גדרות תייל עמוקות ולמעברים בשדות המוקשים. דוגמה להפעלת אמצעי זה ניתן לראות בסרט האילם "כנפיים" מ־1927. ב־1917, בקרב קמברה נעשה שימוש ידוע בבנגלור להטעייה: החלת עבודות בקטע מסוים גרמו להעברת כוחות לקטע זה[דרושה הבהרה]. הבנגלור אומץ על ידי הצבא האמריקני ובעלות הברית במלחמת העולם השנייה. בצבא האמריקני הוא כונה M1A1 Bangalore Torpedo. הוא זכה לפרסום וחשיפה מיוחדים עם הפלישה לנורמנדי ב־1944. במספר רב של סרטים ניתן לראות שימוש בהתקן, ובהם "להציל את טוראי ריאן", "היום הארוך ביותר", "ההתקפה על חופי ג'ונו", "האדומה הגדולה ה־1", "מדליה של כבוד", התקפת בנות הברית, החזית ועוד. בסרט "האדומה הגדולה ה־1" מתאר המפיק והבמאי סמואל פולר, שבעצמו היה מוותיקי הפלישה לנורמנדי, את השימוש בבנגלור: ”הבנגלור היה באורך של 50 רגל ומלא ב־85 פאונד של חנ"ם. היה צורך להרכיבו ביד כדי ליצור את כל האורך הזה.” פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הבנגלור שימש את כוחות ההגנה במלחמת העצמאות בצורה נרחבת. כך למשל כאשר יצאו מחלקה וחצי מגדוד מוריה ב־18.5 לכיבוש מנזר נוטר דאם ששימש כבסיס לאויב, נפרץ שער המנזר בעזרת טורפדו בנגלור. גם הצבאות הסדירים שתקפו את המדינה הצעירה מכל עבר, השתמשו בבנגלור. כך השתמשו הכוחות המצריים בהתקפתם על קיבוץ יד מרדכי וכן על יישובים אחרים כמו נגבה, ניצנים ועוד. הבנגלור עדיין נמצא בשירות מבצעי בצבאות שונים, אם כי במידת האפשר ניתנת עדיפות לשימוש באמצעים חדישים יותר, כגון צפע שריון ואחרים. מדיה וקבצים בנושא טורפדו בנגלור בוויקישיתוף
אברהם דב אוירבך

האם התכוונתם ל... הרב אברהם דב אוירבך (טבריה) – רב העיר טבריה הרב אברהם דב אוירבך (ירושלים) – רבה של שכונת בקעה בירושלים וראש ישיבת אור שמח הרב אברהם דב אוירבך מאבריטש – רב חסידי ומחבר הספר "בת עין"
Recent Songs

Recent Songs (בעברית: "שירים אחרונים") הוא אלבומו השישי של הזמר והמשורר הקנדי לאונרד כהן. האלבום, שיצא לאור ב-1979 והופק על ידי הנרי לוי ולאונרד כהן, חוזר אל מוזיקת הפולק, אותה זנח כהן באלבומו הקודם "Death of a Ladies' Man", אך כעת עם השפעות רבות מהג'אז. כל השירים נכתבו והולחנו על ידי לאונרד כהן. מידע על האלבום Recent Songs באתר MusicBrainz האלבום Recent Songs באתר Discogs האלבום Recent Songs באתר ספוטיפיי מילות שירי האלבום ודגימות מהם ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
משקל סגולי (פירושונים)

האם התכוונתם ל... משקלים סֶגוליים – משקלים בעברית בעלי הטעמה מלעילית. משקל סגולי (כימיה) – היחס בין צפיפות חומר נתון לצפיפות המים. משקל סגולי (מבצע) – מבצע צבאי שנערך על ידי צה"ל בלילה הראשון של מלחמת לבנון השנייה.
המצור על טולון

המצור על טולון (18 בספטמבר 1793 – 19 בדצמבר 1793) היה ניצחון רפובליקני במרד המלוכני שהתרחש בעיר טולון. לעיתים רבות מתייחסים אליו גם כנפילת טולון. טולון נכבשה על ידי כוחות בריטים וספרדים שסייעו למלוכה הצרפתית, ובהם בין היתר שייטת מן הצי המלכותי בפיקוד אדמירל הוד. נפוליאון בונפרטה התפרסם במצור זה לראשונה כמומחה לארטילריה, על ידי איתור המקום המושלם למיקום הארטילריה באופן שבו היא תשלוט בנמלי העיר. נפוליאון לקח חלק בתקיפת המוצב על מנת לחפות על עמדה זו. בתום המתקפה, הופגזו הציים האנגלו-ספרדיים והם נאלצו לסגת, ועמידותם חוסלה. כתוצאה מכך, בונפרטה שהיה אז בן עשרים וארבע הפך לבריגדיר גנרל ושמו פורסם בקרב הפוליטיקאים המפורסמים ביותר של פריז. מדיה וקבצים בנושא המצור על טולון בוויקישיתוף המצור על טולון, באתר אנציקלופדיה בריטניקה (באנגלית) מיכאל הרסגור, אהוד פוקס, "רגעים היסטוריים ורגעים היסטריים", הוצאת דביר, 2010, עמוד 19, ב- 1793, כשהיה בדרגת סרן, התבצרו בעיר טולון מורדים מלוכנים, שקיבלו סיוע משייטת בריטית. נפוליאון, שהבין טוב מאוד בארטילריה, ידע שהמפתח לניצחון הוא הצבת התותחים המהפכניים על שלוחת אגייט הגבוהה, החולשת על נמל טולון, והביא לניצחון מזהיר". גל פרל, "אחריות ויוזמה" – סקירת הספר "פיקוד במלחמה", מרכז דדו, 23 ביוני 2023. אליסטיר הורן, "כמה רחוק מאוסטרליץ?", הוצאת דביר, 2005, עמוד 29, "נפוליאון, כקצין ארטילריה בן עשרים וארבע, נקרא לייעץ למפקד הלא-מצטיין במיוחד של צבא המהפכה הצרפתי שצר על העיר. בכישרונו הגאוני לקלוט מצב במבט אחד, שעתיד לשמשו כה יפה בשנים הבאות, הוא נתן את ההערכה המזהירה שאם יוכל הכוח הצרפתי להשתלט על צוק לה קר, הנשקף אל נמל טולון, אזי תותחים שיוצבו על הצוק לא יאפשרו לספינותיו של הוד להגן על הנמל. התכסיס הצליח והבריטים גורשו". אליסטיר הורן, "כמה רחוק מאוסטרליץ?", הוצאת דביר, 2005, עמוד 29,"נפוליאון, שנפצע בירכו, נהפך לגיבור בקרב חיילי צבא המהפכה הכושל (אף שעדיין לא נודע מחוץ לשורותיו) וקודם לדרגה המסחררת של général de brigade והוא רק בן עשרים וארבע, ומונה למפקד חיל התותחנים של הצבא באיטליה". ערך זה הוא קצרמר בנושא מצורים ובנושא צרפת. אתם מוזמנים לתרום לוויקיפדיה ולהרחיב אותו.
מלונות פנינסולה

מלונות פנינסולה (באנגלית: The Peninsula Hotels) היא רשת מלונות יוקרה שבסיסה בהונג קונג והיא נסחרה בבורסה ההונג קונגית. היא חלק מרשת "מלונות הונג קונג ושנחאי" (The Hongkong and Shanghai Hotels, Limited). "מלון הדגל" שלה הוא מלון פנינסולה בהונג קונג, שנפתח ב-1928 ונודע כ"מלון הטוב ביותר מזרחית לסואץ", והוא נבחר בסקרים שונים לאחד מהמלונות הטובים ביותר בעולם. ראשיתה של הרשת בפתיחתו של מלון פנינסולה בצים שא צוי (Tsim Sha Tsui), הונג קונג, בן החמישה כוכבים וכיום היא מפעילה רשת של מלונות בני חמישה כוכבים מחוץ לאסיה. רשת פנינסולה הונג קונג מחזיקה במספר שיאי עולם בכללם ההזמנה הגדולה ביותר מאז ומעולם של צי רולס-רויסים. חנות בוטיק של לואי ויטון במלון פנינסולה בבייג'ינג מיועד להיות "חנות הדגל" של המותג. מלון פנינסולה בבנגקוק נבחר למקום 1 באסיה ומקום 7 בעולם בידי כתב העת Travel + Leisure באוגוסט 2010. הבעלים של רשת המלונות הוא איש העסקים היהודי מיכאל כדורי מהונג קונג. אתר האינטרנט הרשמי של מלונות פנינסולה מלונות פנינסולה, ברשת החברתית פייסבוק מלונות פנינסולה, ברשת החברתית אקס (טוויטר) מלונות פנינסולה, ברשת החברתית אינסטגרם תצלומים של מלון פנינסולה בניו יורק סקירה בפרומרס, frommers.com סקירה בלונלי פלאנט, lonelyplanet.com המלונות הטובים בעולם 2010,‏ travelandleisure.com המלונות הטובים ביותר באסיה, travelandleisure.com
נו

האם התכוונתם ל... נו (תיאטרון) – מצורות תיאטרון הדרמה המוזיקלית העיקריות ביפן נו (אות) – האות השלוש עשרה באלפבית היווני נוּ - מילת זירוז נו (אל) – אל של התהום המימי הקדמוני במיתולוגיה המצרית אישים: נו באו צ'או – מתמטיקאי וייטנאמי-צרפתי נו דין דיים – הנשיא הראשון של דרום וייטנאם נו טה-וו – מדינאי ואיש צבא דרום קוריאני נונו ניו
אינטרקונטיננטל

אינטרקונטיננטל (באנגלית: InterContinental) היא רשת מלונות יוקרה, מייסודה של "פאן אמריקן", בבעלותו של Juan Trippe, כיום היא בבעלותה של "קבוצת המלונות אינטרקונטיננטל" (InterContinental Hotels Group). הרשת מתפעלת 200 מלונות ואתרי נופש בכ-75 מדינות. אינטרקונטיננטל נוסדה ב-1946 כשהמלון הראשון ברשת נפתח בבלם, ברזיל. ב-1981, חברת ההחזקות "תאגיד המלונות אינטרקונטיננטל" (InterContinental Hotels Corporation) נמכרה לחברה הבריטית "גראנד מטרופוליטן" (Grand Metropolitan). כשגראנד מטרופולין התמקדה בעסקי הליבה שלה, נמכר "תאגיד המלונות אינטרקונטיננטל" לחברה היפנית Saison Group. ב-1998 רכשה אותו חברת Bass plc. בשנת 2000 חיסלה חברת בס את פעילות המבשלה הוותיקה שלה ומכרה גם את המותג הוותיק בן 223 השנים. במקביל שינתה את שמה לחברת "שש היבשות". בשנת 2003 התפצלה חברת שש היבשות לשתי חברות. האחת עוסקת בניהול רשת הפאבים הרביעית בגודלה בבריטניה, וחברה שנייה שריכזה את עסקי המלונאות תחת שם חדש "קבוצת מלונות אינטרקונטיננטל". בישראל הרשת מתפעלת מלון אחד - דייוויד אינטרקונטיננטל בתל אביב. בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים. בישראל פועלת רשת המלונות של אפריקה-ישראל כזכיינית של רשת IHG ומנהלת את המלונות תחת המותג VERT מלונות מבית AFI HOTELS. מדיה וקבצים בנושא אינטרקונטיננטל בוויקישיתוף אתר האינטרנט הרשמי של אינטרקונטיננטל (באנגלית) אינטרקונטיננטל, ברשת החברתית פייסבוק אינטרקונטיננטל, ברשת החברתית אקס (טוויטר) אינטרקונטיננטל, ברשת החברתית אינסטגרם קבוצת מלונות אינטרקונטיננטל מיכאל יעקובסון: סקירה אדריכלות והיסטורית על מלון דייוויד אינטרקונטיננטל תל אביב, באתר 'חלון אחורי', 19 בינואר 2024 אביבה קרול, ‏קבוצת באס, בעלת הולידיי אין, תרכוש את אינטרקונטיננטל ב-2.9 מיליארד ד', באתר גלובס, 23 במרץ 1998 מייסד רשת פאבים מתעניין בחברת מלונות אינטרקונטיננטל, באתר גלובס, 19 בפברואר 2003 אביבה קרול, ‏בעלי קזינו יריחו ושותפיהם הקימו בצמוד מלון 5 כוכבים בהשקעה של 30 מיליון ד', באתר גלובס, 8 באוגוסט 2000 ניר חסון, המדינה משלמת 5 מיליון שקלים בשנה על תחזוקה של מלון במזרח ירושלים, באתר הארץ, 4 במרץ 2015 רשת המלונות של אפריקה-ישראל - אפריקה – ישראל מלונות, באתר Africa Israel Hotels
ארדיטי

ארדיטי (או ארדיט) הוא שם משפחה שמעיד על נושאו ששורשיו באיטליה. השם נגזר מהשורש Ardire שמשמעותו להעז. שורשי השם ממגורשי ספרד שעברו למקומות שונים בעולם כגון: טורקיה, איטליה, צרפת ויוון האם התכוונתם ל... אסתר ארדיטי – חובשת צבאית בחיל האוויר הישראלי, שקיבלה את עיטור המופת ארווין ארדיטי – כנר, מייסד רביעית ארדיטי (Arditti Quartet) בנימין ארדיטי – פעיל ציוני, פובליציסט וחבר הכנסת גלעד ארדיטי – יו"ר התאחדות הסטודנטים הארצית וחבר המועצה להשכלה גבוהה דני ארדיטי – תת-אלוף במילואים בצה"ל, לשעבר ראש המטה לביטחון לאומי יהושע שלמה ארדיט (1789-1876) - רב, פרשן ודרשן מאזמיר ליאור ארדיטי – איש עסקים ישראלי, לשעבר שחקן נבחרת ישראל בכדורסל מיכאל ארדיטי (1746-1838) - עורך דין וארכאולוג איטלקי פיליפ ארדיטי – שחקן קולנוע בריטי-יהודי אחר ארדיט - זן אבוקדו ישראלי ארדיטי (צבא איטליה) – יחידת עילית במלחמת העולם הראשונה
עיצורים סדקיים

עיצורים סדקיים (Glottal) הם עיצורים הנהגים ב"סדק הקול" (glottis), המוכר יותר בשם מיתרי הקול (vocal cords). אופן חיתוכם של הסדקיים מתייחס למרחק בין מיתרי הקול ולאופן בו זרם האוויר נחסם ביניהם. במהלך הפקת הסדקיים הסותמים מיתרי הקול נסגרים במהירות וגורמים לחסימה מלאה במעבר זרם האוויר דרכם, ובהפקת הסדקים החוככים המרחק בין מיתרי הקול מצטמצם לזמן קצר וגורם לחסימה חלקית במעבר זרם האוויר. הסדקיים הסותמים והחוככים משתייכים גם למצב מיתרי הקול יחד עם מנושפות העיצורים ובנוסף לקוליות העיצורים. מצב מיתרי הקול אליו משתייכים גם הסדקיים הסותמים והחוככים מעורב באופן הגיית רוב העיצורים הקיימים בשפה, אולם בניגוד למצבי מיתרי הקול הנוספים, שלושת העיצורים הסדקיים (בעברית - האותיות א', ה' ,ח'), נחשבים ככאלה שבסיס חיתוכם נמצא במיתרי הקול. מצב נוסף של מיתרי הקול המשולב גם עם הסדקיים הוא קוליות העיצורים, המתייחס למרחק בין מיתרי הקול ולתנועתם כאשר האוויר עובר ביניהם בטרם מגיע לבסיס החיתוך. במהלך הפקת העיצורים הקוליים תנועת מיתרי הקול היא רטט ובמהלך הפקת האטומים (בלתי־קוליים) תנועת מיתרי הקול אינה רטט. מתוך שלושת הסדקיים, עיצור אחד סותם אטום ושניים חוככים, מתוכם עיצור אחד קולי ומשנהו אטום. העיצורים הסדקיים נוטים להיעלם ולהפוך לתנועות תוך כדי דיבור, בייחוד כשהם מופיעים באמצע מילה וכשהדיבור מהיר. כך קורה גם בעברית המודרנית, אשר חלק גדול מדובריה אינם מבחינים שלמילה "קופאים" נוסף עיצור סדקי שאינו נמצא במילה "קופים", כמו כן המילה "מהר" שהגייתה אמורה להיות "maher" נהגית "maer". גם בערבית, אופן כתיבת הסימן המזה (ء) המייצג עיצור סדקי, מעיד על כך שכבר בתקופות קדומות נעלם עיצור זה והוחלף בתנועות במהלך ההגייה, בחלק מהניבים. עיצור סדקי, סותם, אטום [ʔ] עיצור זה מיוצג על ידי האות א בעברית (למשל במילה "קופאים" שומעים את העיצור הסדקי, בניגוד ל"קופים"), כמו כן הסימן המזה ء בערבית (וגם האות ق בחלק מהדיאלקטים), האות q במלטזית וצירוף האותיות tt בדיאלקט הקוקני של אנגלית (better, butter כפי שנהגים באזורים מסוימים של לונדון). עיצור סדקי, חוכך, קולי [ɦ] עיצור סדקי, חוכך, אטום [h] ברוב השפות אין הבחנה בין עיצורים אלו. כך למשל, האות ה בעברית מייצגת את שניהם. האטום נשמע בדרך־כלל בראש מילה או בסופה (למשל במילה "הר"), ואילו הקולי - בין שתי תנועות (למשל, במילה "מהר"). עיצורים אלה מיוצגים באות هـ בערבית, h באנגלית, ו-h בצ'כית (שם העיר פראג נכתב בצ'כית "Praha" ונהגה "פראהא").
חורחה באז'ה איבנייס

ד"ר חורחה באז'ה איבנייס (בספרדית: Jorge Luis Batlle Ibáñez;‏ 25 באוקטובר 1927 – 24 באוקטובר 2016) היה פוליטיקאי אורוגוואי, חבר מפלגת קולורדו (אנ'), שכיהן כנשיא אורוגוואי(אנ') בשנים 2000–2005 עד שהוחלף על ידי טאבארה ואסקס. באז'ה היה בנו של לואיס באז'ה בארס (אנ'), נשיא אורוגוואי בשנים 1947–1951, והיה הנשיא הרביעי ממשפחת באז'ה. נולד במונטווידאו. בין השנים 1943–1976 היה עיתונאי ומנהל תחנת הרדיו Ariel, ובשנים 1948–1973 היה עורך ועיתונאי בעיתון Acción. ב-1956 הוענק לו תואר דוקטור במשפט ומדעי החברה על ידי אוניברסיטת הרפובליקה של אורוגוואי. בתחילת כהונתו הצהיר איבנייס על רצונו להפוך את הסמים לחוקיים במטרה להילחם בסחר הלא חוקי ובהלבנת כספים, אולם רעיון זה ספג ביקורת ממשלות אחרות ומהעיתונות. במהלך כהונתו התמודדה אורוגוואי עם התפרצות של מחלת הפה והטלפיים, אשר פגעה בייצוא הבשר לשווקים הבינלאומיים. לפני סוף כהונתו זכתה אורוגוואי מחדש במעמד של מדינה נקייה ממחלת הפה והטלפיים. על מנת לסגור את הגולל על טראומת שתים-עשרה שנות הדיקטטורה הצבאית ששלטה באורוגוואי בשנים 1973–1985 מינה באז'ה "ועדה למען השלום" (בספרדית: Comisión para la Paz) לחקר נסיבות היעלמותם של אזרחים אורוגוואיים בידי המשטר, אולם שלא על מנת לנקוט בהליכים משפטיים כלפי האחראיים. הוועדה לא זכתה להצלחה רבה, אולם היא סייעה לנשיא הבא, טאבארה ואסקס, לקדם את הסוגיה בשיתוף פעולה עם הכוחות המזוינים, ובשנת 2005 נחשפו גופותיהם של קומוניסטים שנחטפו, עונו ונרצחו בידי המשטר הצבאי. מדיה וקבצים בנושא חורחה באז'ה איבנייס בוויקישיתוף חורחה באז'ה איבנייס, באתר "Find a Grave" (באנגלית) ערך זה הוא קצרמר בנושא אורוגוואי ובנושא פוליטיקאים. אתם מוזמנים לתרום לוויקיפדיה ולהרחיב אותו.
הליגה הסרבית הראשונה בכדוריד

הליגה הסרבית הראשונה בכדוריד (בסרבית: Суперлига Србије у рукомету) היא ליגת הכדוריד הבכירה של מדינת סרביה. הליגה קמה כתוצאה מהתפרקות הליגה היוגוסלבית בשל פירוק יוגוסלביה. הליגה מורכבת מ-14 קבוצות, כאשר בכל עונה האלופה מעפילה לליגת האלופות, והסגנית והמסיימת שלישית מעפילות לגביע EHF. הקבוצות שסיימו במקום הרביעי והחמישי מעפילות לגביע האתגר, מחזיקת הגביע מעפילה לגביע המחזיקות ושתי הקבוצות האחרונות בטבלה יורדות לליגת המשנה. אתר האינטרנט הרשמי של הליגה הסרבית הראשונה בכדוריד אתר איגוד הכדוריד של סרביה
עיצורים לועיים

עיצורים לועיים (פַֿרִינְגֵיאלִיִּים) נהגים על ידי כיווץ הלוע שהוא החלק שבין הענבל למכסה הגרון. העיצורים האלה קיימים בשפות מעטות בלבד, אם כי הם נפוצים באחת השפות המדוברות ביותר בעולם - ערבית. העיצורים הלועיים היו נפוצים בעבר גם בעברית וכן בשאר שפות שמיות רבות אחרות, אולם חלקן איבדו אותם במשך הזמן. לעיצורים הלועיים השפעה ניכרת על סביבתם. בשל המאמץ הנדרש כדי להגות אותם, הם גורמים לשינויים בתנועות הבאות לפניהם ואחריהם. התופעה הזאת ניכרת עדיין בעברית, גם אצל דוברים שכבר אינם הוגים את העיצורים הלועיים עצמם. כך למשל, במילה "אורח" נוספה תנועת a לפני העיצור ח' (תופעה המכונה "פתח גנובה"), ובצורת הנקבה "אורחת" שתי תנועות e הפכו לתנועות a (תופעה המכונה "הנמכת תנועה"). התופעות האלה ניכרות גם במלטזית, אף שגם בה רוב הדוברים כבר אינם הוגים את העיצורים הלועיים עצמם. בערבית, שבה העיצורים הלועיים נשמעים היטב, תופעות כאלה נפוצות מאוד, אם כי לא תמיד הן באות לידי ביטוי בכתיב. כאשר מופיעים בטבלה שני עיצורים באותה משבצת, הימני קולי והשמאלי אטום. העיצורים הלועיים: עיצור לועי, סותם, אטום[ʡ] . עיצור זה נדיר מאוד ורק ניתן למצוא אותו בשפות מעטות בעולם. עיצור לועי, סותם, קולי [ʡ̯] . עיצור זה נדיר מאוד ורק ניתן למצוא אותו בשפות מעטות בעולם. עיצור לועי, חוכך, קולי [ʕ] . עיצור זה מיוצג על ידי האות ع בערבית. כך נהגית האות ע במבטא מזרחי של העברית וכך נהגה צירוף האותיות għ במלטזית הקדומה. עיצור לועי, חוכך, אטום [ħ] . עיצור זה מיוצג על ידי האות ح בערבית. כך נהגית האות ח במבטא מזרחי של העברית וכך נהגית האות ħ במלטזית בפי חלק מהדוברים.
קרוקמבוש

קרוקמבוש (בצרפתית: Croquembouche, בתרגום חופשי: "מתפצח בפה") הוא מאפה מהמטבח הצרפתי, המוגש לרוב בחתונות מסורתיות ובאירועים שונים. הקרוקמבוש הוא מגדל פחזניות במילוי קרם. המגדל בנוי בצורת קונוס גבוה, ומורכב ממספר רב של פחזניות ממולאות בקרם פטיסייר, המוחזקות אחת בצמוד לשנייה באמצעות קרמל. את הקרוקמבוש מרכיבים על-גבי דף אפייה העטוף מסביב לקונוס, כאשר הדף מורחק לאחר ההרכבה וטרם ההגשה. לאחר ההרכבה והרחקת דף האפייה הקרמל הוא זה שמונע מהמבנה מלקרוס. לעיתים הקרוקמבוש מצופה ב"שערות" קרמל, שקדים מסוכרים, פירות יער, שוקולד, עוגיות מקרוּן ואף פרחים וסרטים. מדיה וקבצים בנושא קרוקמבוש בוויקישיתוף מתכון לקרוקמבוש - מתוך "מתכוני מאסטר שף", אתר "מאקו". פחזניות, באתר "בצק אלים"
אליפות רוסיה בכדורגל נשים

אליפות רוסיה בכדורגל נשים הוא כינויה של ליגת הכדורגל לנשים (ברוסית: Женская Футбольная Лига) המהווה את הליגה הבכירה ביותר בענף ברוסיה ונערכת בחסות התאחדות הכדורגל הרוסית. נערכה לראשונה ב-1990 כאליפות הסובייטית בתחום כדורגל נשים. עד 2015 נערכה הליגה כ"אליפות רוסיה" או "הדיוויזיה העליונה" (Чемпионат России среди женских команд клубов Высшего дивизиона). בעונת 2016 התאחדות הכדורגל הרוסית ערכה מיתוג מחדש לליגה וארגנה אותה במתכונת דומה לזו של ליגת העל הרוסית בכדורגל תוך שינוי שם האליפות ל"ליגת הכדורגל לנשים" בעונת 2020, בניסיון לפתח את ענף כדורגל נשים ברוסיה. פורמט הליגה דומה מאוד לזה של ליגת הכדורגל לגברים כשאלופת הליגה מעפילה לגביע אופ"א לנשים. בליגה משתתפות 12 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה. הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי מספר הנקודות הכולל שכל קבוצה השיגה. במצב של שוויון נקודות המיקום יקבע לפי הפרש השערים. במקרה של שיוון בהפרש יקבע המיקום לפי מספר הניצחונות ובמקרה של שוויון גם כאן המיקום הסופי יקבע על פי מספר השערים אשר הובקעו לזכות כל קבוצה. בתום העונה הקבוצה שממוקמת במקום הראשון בטבלה מוכתרת כאלופה ומשתתפת בליגת האלופות לנשים עונה לאחר מכן. קבוצה המסומנת בכתב מודגש זכתה בגביע הרוסי באותה העונה והשלימה דאבל מקומי. סמל הליגה הקודם ליגת העל הרוסית אליפות רוסיה בכדורגל לנוער אתר האינטרנט הרשמי של אליפות רוסיה בכדורגל נשים אליפות רוסיה בכדורגל נשים, ברשת החברתית אינסטגרם אליפות רוסיה בכדורגל נשים, ברשת החברתית VK אליפות רוסיה בכדורגל נשים, סרטונים בערוץ היוטיוב